26. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 75078 της 20/21 Ιουλ. 1977 (ΦΕΚ  Β΄ 695) Περί ορισμού ειδικών τυπικών προσόντων διορισμού εις τους εισαγωγικούς βαθμούς των θέσεων του Κέντρου Ερεύνης Φυσικής της Ατμοσφαίρας και Κλιματολογίας της Ακαδημίας Αθηνών. Έχοντες υπ’ όψει: 1.Τας διατάξεις του άρθρ. 2 (παρ. 2) του Νόμ. 624/1977 «περί ιδρύσεως παρά τη Ακαδημία Αθηνών Κέντρου Ερεύνης Φυσικής της Ατμοσφαίρας και Κλιματολογίας», εν συνδυασμώ προς τας διατάξεις του άρθρ. 7 (παρ. 5) του Β.Δ/τος της 23/2412-1955 «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.». 2.Την πρότασιν της Συγκλήτου (συνεδρεία 30-61977) της Ακαδημίας Αθηνών, αποφασίζομεν: Ως ειδικά τυπικά προσόντα διορισμού εις τους εισαγωγικούς βαθμούς των θέσεων προσωπικού του Κέντρου Ερεύνης Φυσικής της Ατμοσφαίρας και Κλιματολογίας της Ακαδημίας Αθηνών, προβλεπομένων υπό του άρθρ. 2 (παρ. 1) του Νόμ. 624/1977, ορίζονται: Δια τον Κλάδον ΑΤ17: Διδακτορικόν δίπλωμα Φυσικομαθηματικής Σχολής Πανεπιστημίου της ημεδαπής ή ομοταγούς Σχολής της αλλοδαπής, ειδική εμπειρία εις σχετικά προς τον έργον του Κέντρου επιστημονικά θέματα, προσηκόντως αποδεικνυομένη και αρτία γνώσις μιας τουλάχιστον των γλωσσών Αγγλικής ή Γαλλικής ή Γερμανικής. Δια τον Κλάδον ΑΤ 18: Πτυχίον Φυσικομαθηματικής Σχολής Πανεπιστημίου της ημεδαπής ή ομοταγούς Σχολής της αλλοδαπής, ειδική εμπειρία εις σχετικά προς το έργον του Κέντρου επιστημονικά θέματα, προσηκόντως αποδεικνυομένη και αρτία γνώσις μιας των γλωσσών Αγγλικής ή Γαλλικής ή Γερμανικής. Δια τον Κλάδον ΜΕ 1: Απολυτήριον εξαταξίου Γυμνασίου ή άλλης Μέσης Σχολής Γενικής Εκπαιδεύσεως, γνώσις μιας των γλωσσών Αγγλικής ή Γαλλικής ή Γερμανικής και αρτία γνώσις ελληνικής και αγγλικής ή γαλλικής δακτυλογραφίας. Δια τον Κλάδον ΜΕ 3: Απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως και ειδική εμπειρία εις την ταξινόμησιν και επεξεργασίαν Μετεωρολογικών παρατηρήσεων. Η παρούσα δημοσιευθήτω δια της Εφημερίδος της Κυβερνήσεως. 610 31.Ι.α.26 Ακαδημία Αθηνών 